2022.12.5.
HU
Az Európai Unió Hivatalos Lapja
C 463/7
Az alapeljárás felei Felperes: Rigall Arteria Management Sp. z o.o. sp. k.
Alperes: Bank Handlowy w Warszawie S.A.
Rendelkező rész A tagállamok önálló vállalkozóként működő kereskedelmi ügynökökre vonatkozó jogszabályainak összehangolásáról szóló, 1986. december 18-i 86/653/EGK tanácsi irányelv 7. cikke (1) bekezdésének b) pontját a következőképpen kell értelmezni: el lehet térni szerződéses úton az e rendelkezés által az önálló vállalkozóként működő kereskedelmi ügynöknek biztosított azon jogtól, hogy jutalékban részesüljön az ügynöki szerződés időtartama alatt olyan harmadik személlyel kötött ügyletért, akit ezen ügynök korábban ugyanilyen típusú ügyletre mint ügyfelet megszerzett.
(1)
HL C 182., 2021.5.10.
A Bíróság (negyedik tanács) 2022. október 13-i ítélete (az Administratīvā rajona tiesa, Administratīvā apgabaltiesa [Lettország] előzetes döntéshozatal iránti kérelmei) – „Baltijas Starptautiskā Akadēmija” SIA (C-164/21), „Stockholm School of Economics in Riga” SIA (C-318/21) kontra Latvijas Zinātnes padome (C-164/21.
és C-318/21. sz. egyesített ügyek) (1) (Előzetes döntéshozatal – 651/2014/EU rendelet – A 2. cikk 83. pontja – Az uniós jogra való közvetlen és feltétlen hivatkozás – A kérdések elfogadhatósága – Kutatás-fejlesztési és innovációs támogatás – A „kutató-tudásközvetítő szervezet” fogalma – Gazdasági és nem gazdasági tevékenységeket folytató felsőoktatási intézmény – Az elsődleges cél meghatározása) (2022/C 463/08) Az eljárás nyelve: lett A kérdést előterjesztő bíróságok Administratīvā rajona tiesa, Administratīvā apgabaltiesa
Az alapeljárás felei Felperes: „Baltijas Starptautiskā Akadēmija” SIA (C-164/21), „Stockholm School of Economics in Riga” SIA (C-318/21) Alperes: Latvijas Zinātnes padome
Rendelkező rész 1) [Az EUMSZ] 107.
és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról szóló, 2014. június 17-i 651/2014/EU bizottsági rendelet 2. cikkének 83. pontját a következőképpen kell értelmezni: az olyan magánjogi entitás, amely több, a kutatást is magában foglaló tevékenységet folytat, de amelynek a bevételei nagyobb részben gazdasági tevékenységekből, így visszterhesen nyújtott oktatási szolgáltatásokból származnak, az e rendelkezés értelmében vett „kutató-tudásközvetítő szervezetnek” tekinthető, feltéve hogy az adott eset releváns körülményei összességének fényében megállapítható, hogy az elsődleges célja a független tevékenységként végzett alapkutatás, ipari kutatás vagy kísérleti fejlesztés, amit adott esetben e kutatási tevékenységek eredményeinek oktatás, közzététel vagy tudástranszfer útján történő terjesztése egészít ki.
Ennek keretében az ilyen entitástól nem követelhető meg, hogy a bevételeinek bizonyos hányada nem gazdasági jellegű kutató-tudásközvetítő tevékenységekből származzon.